Kapa (pwani)

Kapa au wangwa (wengi: nyangwa) ni msitu unaokua katika maji ya chumvi kwenye fuko za bahari za kanda za tropiki na nusutropiki (kati ya latitudo za 25º kaskazini na 25º kusini). Jumla ya maeneo ya kapa duniani kote ilikuwa km² 137,800 (maili za mradi 53,190) katika nchi na maeneo 118 mwaka 2000Giri, C. et al. Status and distribution of mangrove forests of the world using earth observation satellite data. Glob. Ecol. Biogeogr. 20, 154–159 (2011)..

Miti inayokua ndani ya nyangwa, kama mikoko na mikandaa, inaweza kumudu maji yenye chumvi nyingi. Na mizizi yao inaunda matawi yanayomea juu ya matope na kupumua hewa, kwa sababu matope hayana oksijeni ya kutosha. Spishi nyingine zinabebwa juu ya mizizi kama magongo.

Spishi za miti ya kapa zinazotokea Afrika ya Mashariki ni:
 Familia Acanthaceae
 Avicennia marina, Mchu (Grey mangrove)
 Familia Combretaceae
 Lumnitzera racemosa, Mkandaa dume (Tonga mangrove)
 Familia Lythraceae
 Sonneratia alba, Mliana (White mangrove)
 Sonneratia caesolaria, Mkoko-mpia (Crabapple mangrove)
 Familia Meliaceae
 Xylocarpus granatum, Mkomafi (Cannonball mangrove)
 Xylocarpus moluccensis, Mkelenge (Moluccan mangrove)
 Familia Rhizophoraceae
 Bruguiera gymnorrhiza, Mchofi au Mkoko Wimbi (Black mangrove)
 Ceriops tagal, Mkandaa (Indian mangrove)
 Rhizophora mucronata, Mkoko Magondi (Asiatic mangrove)

Picha

Marejeo

Jamii:Bahari
Jamii:Jiografia